ROMÂNIA P R O I E C T Avizat:

 JUDEŢUL ARAD Nr. \_\_\_\_\_\_/\_\_\_.11.2022 SECRETAR GENERAL

 MUNICIPIUL ARAD Lilioara STEPANESCU

CONSILIUL LOCAL

H O T Ă R Â R E A Nr. \_\_\_\_\_\_

din\_\_\_\_\_\_\_\_\_\_\_\_\_\_\_\_\_\_\_2022

privind demararea proiectului ,,Montare turnicheți la Stadionul Francisc Neuman (UTA)”

Având în vedere propunerea înregistrată sub nr. \_\_\_\_\_\_\_\_\_ din 23.11.2022 a consilierilor locali Curcanu Dorian-Florin, Săbău Daniela, Vlad Codrin, Chifa Ioan, Mayer Siegfried, Costea Cătălin și Stana Florin privind demararea proiectului ,,Montare turnicheți la Stadionul Francisc Neuman (UTA)”,

Având în vedere expunerea de motive înregistrată sub nr. \_\_\_\_\_\_\_\_\_\_ din 23.11.2022 a consilierilor locali Curcanu Dorian-Florin, Sabău Daniela, Vlad Codrin, Chifa Ioan, Mayer Siegfried, Costea Cătălin și Stana Florin, prin care se propune demararea proiectului ,,Montare turnicheți la Stadionul Francisc Neuman (UTA)”,

În temeiul drepturilor conferite prin dispoziţiile art. 129 alin. (1), alin. (2) lit. d), alin. (4) lit. d), alin. (7) lit. n), alin. (10) lit. A), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

Consiliul Local al Municipiului Arad

adoptă prezenta

H O T Ă R Â R E

**Art. I.** Se aprobă demararea proiectului ,,Montare turnicheți la Stadionul Francisc Neuman (UTA)”.

**Art. II.** În cadrul proiectul se vor monta turnicheți adiționali față de cei existenți după cum urmează:

* montare turnicheți cu minim trei intrări la Peluza ,,Iosif Petschovschi”.
* montare turnicheți cu minim trei intrări la Tribuna 2 ,,Gioni Brosovszky”.

**Art. III.** Investiția menționată la articolul I, se va finanța din fonduri de la bugetul local sau din alte surse de finanțare ulterior identificate.

**Art. IV.** Termenul de finalizare a investiției este de 3 luni de la data adoptării în Consiliul Local Municipal Arad a prezentului proiect de hotărâre.

**Art. V.** Primarul Municipiului Arad, prin intermediul compartimentelor de specialitate, va demara procedura elaborării și aprobării documentației tehnico-economice și a celor de urbanism și amenajarea teritoriului, precum și obținerea avizelor necesare.

|  |  |
| --- | --- |
| PREŞEDINTE DE ŞEDINŢĂ | SECRETARSECRETARUL MUNICIPIULUI ARAD |
| - | Lilioara STEPANESCU |